റീബില്ഡ് കേരളയില് ധൂര്ത്ത് മാത്രമെന്നു സതീശന് തിരുവനന്തപുരം: റീബില്ഡ് കേരള പദ്ധതിയില് വന്ധൂര്ത്താണെന്നും ലോകബാങ്ക് നല്കിയ പണം പോലും വിനിയോഗിച്ചില്ലെന്നും പ്രതിപക്ഷനേതാവ് വി.ഡി. സതീശന്. റീബില്ഡ് കേരള പ്രകാരം 7,405 കോടി രൂപയുടെ പദ്ധതികള്ക്ക് അനുമതി നല്കിയെങ്കിലും നടപ്പാക്കിയതു വെറും 406 കോടി രൂപയുടേതാണെന്നു സതീശന് നിയമസഭയില് ആരോപിച്ചു.ചെലവഴിച്ച 406 കോടിയില് ഓഫീസ് വാടകതന്നെ ഒന്നരലക്ഷത്തിലേറെയാണ്. ദുരന്തബാധിതരെ സഹായിക്കുന്നില്ലെങ്കിലും കെട്ടിടം മോടിയാക്കുന്നതില് കുറവില്ല. നവകേരളനിര്മിതിക്കായാണു ലോകബാങ്ക് 1,779 കോടി രൂപ വായ്പ നല്കിയത്. വായ്പ ലഭിച്ച് ഏഴുദിവസത്തിനകം റീബില്ഡ് കേരളയ്ക്കു നല്കണമെന്ന വ്യവസ്ഥ പാലിച്ചില്ല. എല്ലാവര്ഷവും ബജറ്റില് 1000 കോടി രൂപ വീതം വകയിരുത്താറുെണ്ടങ്കിലും ഒരു പൈസപോലും ചെലവാക്കിയിട്ടില്ല. ചെലവഴിക്കാതെ രണ്ടാംഗഡു വായ്പ ലഭിക്കുകയുമില്ല. 5000 കോടി രൂപ മുഖ്യമ്രന്തിയുടെ ദുരിതാശ്വാസ ഫണ്ടിലേക്കു ലഭിെച്ചങ്കിലും ദുരിതബാധിതര്ക്ക് ആനുകൂല്യങ്ങള് നല്കിയില്ലെന്നു സതീശന് ആരോപിച്ചു.